Ansambel Sleepwalkers sai loodud 2000-ndal aastal 14. oktoobril seoses legendaarse õllerestorani Püssirohukelder taasavamisega ning vajadusega pakkuda selle külastajatele kvaliteetset ja tantsulist muusikalist meelelahutust. Üsna kiirelt laienes meie tegevus  väljapoole Püssirohukeldri iidseid seinu ja praeguseks oleme oma muusikaga inimesi rõõmustanud üle kogu kauni Eestimaa. Meie repertuaari kuuluvad nii välismaised kui ka eesti keelsed tantsumuusika klassikasse kuuluvad muusika palad.  Kindlasti on meie tugevam külg olnud see, et meie muusika on alati unikaalne - me ei kasuta ei makke, ega cd-mängijaid oma töö lihtsustamiseks. Isegi kolmeliikmelisena mängitakse kogu muusika otse, nö. laivis. Kindlasti on oma osa meie populaarsusest olnud ka meie  mitmehäälsel lauluoskusel ja professionaalsel pillide käsitlusel.  Võimalus oma üritustele kutsuda makimuusikat mängiva ansambli asemel tõeline laivbänd on siiani olnud meie kindel trump ja müügiargument.